stališčem, ki ga je Svet sprejel na prvi obravnavi, o sprejetju uredbe Evropskega parlamenta in Sveta o spremembi Uredbe (ES) št. 1393/2007 Evropskega parlamenta in Sveta o vročanju sodnih in izvensodnih pisanj v civilnih ali gospodarskih zadevah v državah članicah („vročanje pisanj“) ter uredbe Evropskega parlamenta in Sveta o spremembi Uredbe Sveta (ES) št. 1206/2001 o sodelovanju med sodišči držav članic pri pridobivanju dokazov v civilnih ali gospodarskih zadevah To sporočilo se nanaša na COM(2018) 378 final – 2018/0203(COD) in na COM(2018) 379 final – 2018/0204(COD)

2018/0203 (COD)

SPOROČILO KOMISIJE

EVROPSKEMU PARLAMENTU



v skladu s členom 294(6) Pogodbe o delovanju Evropske unije



v zvezi s

stališčem, ki ga je Svet sprejel na prvi obravnavi, o sprejetju uredbe Evropskega parlamenta in Sveta o spremembi Uredbe (ES) št. 1393/2007 Evropskega parlamenta in Sveta o vročanju sodnih in izvensodnih pisanj v civilnih ali gospodarskih zadevah v državah članicah („vročanje pisanj“) ter uredbe Evropskega parlamenta in Sveta o spremembi Uredbe Sveta (ES) št. 1206/2001 o sodelovanju med sodišči držav članic pri pridobivanju dokazov v civilnih ali gospodarskih zadevah



To sporočilo se nanaša na

COM(2018) 378 final – 2018/0203(COD) in na COM(2018) 379 final – 2018/0204(COD)



1. Ozadje

Uredba Sveta (ES) št. 1393/2007 določa hitre kanale in enotne postopke za neposredno pošiljanje pisanj med imenovanimi pristojnimi organi iz ene države članice v drugo za namene vročitve v slednji. Uredba vključuje nekatere minimalne standarde v zvezi z varstvom pravice do obrambe (npr. člena 8 in 19) ter določa enotne pravne pogoje za vročitev pisanja po pošti neposredno prek meja.

Uredba Sveta (ES) št. 1206/2001 o sodelovanju med sodišči držav članic pri pridobivanju dokazov v civilnih ali gospodarskih zadevah je pomemben instrument za evropsko pravosodno sodelovanje, saj je pogosto ključnega pomena za to, da se sodišču predložijo zadostni dokazi za utemeljitev zahtevka. Uredba na ravni EU uvaja sistem za neposredno in hitro pošiljanje zaprosil za pridobivanje in izvrševanje dokazov med sodišči in določa natančna pravila glede oblike in vsebine takih zaprosil.

V agendi EU na področju pravosodja za leto 2020 je bilo poudarjeno, da bi bilo treba za okrepitev medsebojnega zaupanja med pravosodnimi sistemi držav članic preučiti potrebo po okrepitvi procesnih pravic v civilnem postopku, na primer v zvezi z vročanjem pisanj. Cilj izboljšanja okvira pravosodnega sodelovanja v EU je tudi v skladu s cilji Komisije iz strategije za enotni digitalni trg. V okviru e-uprave strategija izraža potrebo po več ukrepanja za posodobitev javne (tudi sodne) uprave, doseganje čezmejne interoperabilnosti in spodbujanje enostavnih stikov z državljani.

Komisija je leta 2017 v skladu s smernicami za boljše pravno urejanje izvedla oceno ustreznosti predpisov (REFIT), da bi ocenila delovanje instrumentov. Ugotovitve navedene ocene REFIT so pokazale, da se potencial novejšega tehnološkega razvoja ne izkorišča v celoti. V zvezi z interoperabilnostjo nacionalnih informacijskih sistemov je bilo v oceni učinka ugotovljeno, da bi bilo v tem okviru z majhnimi naložbami mogoče doseči znatno izboljšanje, in sicer z opiranjem na že obstoječe rezultate in pravne standarde EU.

Zato se je Komisija v svojem delovnem programu za leto 2018 zavezala, da bo pripravila predloga za revizijo uredb:

datum predložitve predlogov Parlamentu in Svetu: 31. maj 2018; datum mnenj Evropskega ekonomsko-socialnega odbora: datum stališč Evropskega parlamenta, prva obravnava: datum sprejetja stališč v Svetu: 17. oktober 2018; 13. februar 2019; 4. november 2020.

2.Namen predlogov Komisije

Cilj predlogov je izboljšati nemoteno delovanje območja svobode, varnosti in pravice ter notranjega trga s povečanjem učinkovitosti in hitrosti čezmejnega vročanja pisanj in pridobivanja dokazov. Predloga naj bi to dosegla s prilagoditvijo uredb (ES) št. 1393/2007 in (ES) št. 1206/2001 tehničnemu razvoju in izkoriščanju prednosti digitalizacije. Pobudi povečujeta pravno varnost in s tem prispevata k preprečevanju zamud in nepotrebnih stroškov za državljane, podjetja in javne uprave ter obravnavata pomanjkljivosti pri varovanju procesnih pravic strank.

3.Pripombe k stališčem Sveta

Komisija je med medinstitucionalnimi pogajanji uspela ohraniti vsa ključna načela iz svojih predlogov, zlasti: obveznost elektronskega pošiljanja zaprosil kot skupnega glavnega elementa obeh instrumentov, s čimer se vzpostavlja digitalizacija komunikacij, možnost elektronske vročitve pisanj neposredno naslovniku in nadaljnja pravila za zagotovitev pogostejše uporabe videokonferenc v okviru čezmejnega pridobivanja dokazov. V trialogih so bile dosežene ustrezne rešitve za vsa tehnična vprašanja, vključno z načinom sklicevanja na e-CODEX (tj. obveščanje v okviru e-pravosodja prek spletne izmenjave podatkov), pa tudi za dve politični vprašanji v zvezi z roki za izvedbene akte. Ti vprašanji sta bili rešeni v skladu s cilji in pooblastili Komisije. Natančneje, glavni elementi stališča Sveta so naslednji: